অ্যান্থনি টেইলর (রেফারি)
অ্যান্থনি টেইলর (জন্ম: ২০ অক্টোবর ১৯৭৮) হলেন ম্যানচেস্টারের উইদেনশের একজন ইংরেজ পেশাদার ফুটবল রেফারি। ২০১০ সালে, তাকে সিলেক্ট গ্রুপ রেফারিদের তালিকায় উন্নীত করা হয়েছিল; যারা প্রাথমিকভাবে প্রিমিয়ার লিগে দায়িত্ব পালন করে এবং ২০১৩ সালে ফিফার তালিকাভুক্ত রেফারি হয়েছিলেন; যা তাকে ইউরোপীয় ও আন্তর্জাতিক ম্যাচে রেফারির দায়িত্ব পালন করার অনুমতি দেয়। ২০১৫ সালে, তিনি ওয়েম্বলি স্টেডিয়ামে ফুটবল লিগ কাপ ফাইনালের দায়িত্ব পালন করেছিলেন। পরে টেইলর চেলসি এবং আর্সেনালের মধ্যে ২০১৭ এফএ কাপ ফাইনালের পারিচালনার দায়িত্ব পালন করার জন্য ওয়েম্বলিতে ফিরে এসেছিলেন, ২০১৫ সালের পর এটি ছিল তার দ্বিতীয় ম্যাচ যেটির পরিচালনা তিনি ওয়েম্বলি স্টেডিয়ামে করেছেন।